Lohengrin (Nestroy)

Lohengrin, aa Oper der Zukunft, Lohengrin, is a musikalisch-dramatische Parodie in vier Bildern vom Johann Nestroy. Des Stückl parodiat de Opa Lohengrin vom Richard Wagner und is in Nestroy sei zweit's soichanes Weak nåch'n Tannhäuser.

 Inhoit 
Da Mordigall, aufg'stach'lt von seina Gattin Gertrude, behaupt', dass de Elsa iah'n Bruadan, in Pafnuzi, umbråcht hättat.  Se soi den Buam im Gebiag' eamoadet und de Leich' vaschwind'n hau'm låss'n:
 „In einer Nacht, feucht, neblig, kalt und düster,
 Da gingen ins Gebirg‘ die zwei Geschwister, –
 Da fand den Tod Pafnuzi – die Geschicht‘ wird immer düsterer –
 Abmurxteabmurxen = weanarisch füa umbringa die eigne Schwester ihren Bruder und ‚Geschwisterer‘.“ (Erstes Bild, erste Szene)Brukner/ Rommel: Johann Nestroy, Sämtliche Werke. S. 245.
De Elsa vateidicht si vageblich und ruaft schliaßlich an unbekaunnt'n Ritta zua Hüif', dea wo füa sie in an Gottesuateu gengan Mordigall kämpf'n soi. Da Lohengrin kummt auf an Wag'l, des wås von an Lampal zog'n wiad, und is bereit, füa sie zum kämpf'n. Ea g'winnt gengan Mordigall mit an anzich'n Hieb, ohne dass a'r in Mordigall dabei umbringt. De Elsa vaspricht eahm dafüa de Heirat, da Lohengrin owa woant's:
 „Geburtsort, Alter, Stand, Hantierung, Heimatschein,
 Hat Paß von – und wie’s alle heißen, die Rubriken –
 Wie um so was deinem Mund a Frag entschlüpft tut sein,
 Dann muß ich fort und ’s kann ein andrer dich beglücken.“ (Erstes Bild, dritte Szene)Brukner/ Rommel: Johann Nestroy, Sämtliche Werke. S. 250.
De Gertrude und da Mordigall planan anaseits eahna Rache, aundraseits geb'n sa se geng'nseitch de Schuid, dass valua'n hau'm:
 Mordigall: „Du logst mir Elsas Tat, ob der ich mich geharnischt,
 Und jetzt zeigt sich der ganze Brudermord als jar nischt.
 Nur Du bist schuld!“
 Gertrude: - - - - „Laß mich in’n Ruh’,
 Lern’ lieber besser fechten du!
 Ja, glotze mich nur an du feiger Schatz,
 Dein Ritter-Renommee gehört der Katz’!“ (Zweites Bild, erste Szene)Brukner/ Rommel: Johann Nestroy, Sämtliche Werke. S. 253.
De Gertrude nimmt si vua, dass' da Elsa den Floh ins Uahwaschl setzt, sie müassat unbedingt den Nauman von iah'n Retta aussabringa. Da Lohengrin kummt mit'n Gaugråf'n von ana nächtlich'n Saufarei in Hof aussa, damit de Elsa mit eahm ins Brautgemåch geht:
 „Ich schwöre dir, daß ich noch nie ein Mädl sah, ein Mädl sah,
 Das mir so sehr gefall’n wie du, o Edlsa, Edlsa, Edlsa – !“ (Zweites Bild, zweite Szene)Brukner/ Rommel: Johann Nestroy, Sämtliche Werke. S. 265.
Wia da Mordigall ins Zimma eina stüamt, um in Lohengrin zum umbringa, sticht eahm dea endgüitich oh. Jetzt'n hoit's de Elsa nimma aus und faungt damit au, dass' eahm trotz seine oftmålich'n Woanungan ausfrågt. Drum nennt a zwunganamåß'n da Elsa sein Nauman und dazöiht de Gralsg'schicht':
 „Hoch steht ein Zauberschloß auf einem Felsen,
 Mitt’n in ein’n Feenhain, ganz ohne Gelsen. […]
 Gral kommt von GralawatGralawat, gralawatschert, kralawatschert = ostöstareichisch füa vadrahtt, schief, vawåchs'n; vamutli vom behmisch'n Wuat kralovač = Diab (Peter Wehle: Sprechen Sie Wienerisch?: Von Adaxl bis Zwutschkerl. Ueberreuther, Wien/ Heidelberg 1980, ISBN 3-8000-3165-5, S. 183.) und möglich is es,
 Daß’n einst wer g’stohlen hat, man weiß nix g’wisses.“ (Viertes Bild, dritte Szene)Brukner/ Rommel: Johann Nestroy, Sämtliche Werke. S. 274.
Jetzt muass da Lohengrin de Elsa valåss'n und sågt iahra vuahea no g'schwind, dass sei Lampal in Wiaklichkeit da vaschwundane Bruada Pafnuzi warat, den wo de Gertrude vahext hättat. De Gertrude sticht si söwa nieda, de Elsa umoamt iah'n z'ruckvawaund'lt'n Bruadan und foit in Ohnmåcht, da Lohengrin steigt in des jetzt'n von an Geian zogan's Wag'l und vaschwindt. Trairich singt da gaunze Hauf'n:
 „Ach seht! Ach seht! Dort zieht er hin!
 Der liebe, der gute, der brave Lohengrin!“ (Viertes Bild, vierte Szene)Brukner/ Rommel: Johann Nestroy, Sämtliche Werke. S. 277.

 Weaksg'schicht' 
In Nestroy sei Lohengrin is z'eascht anonym unta'n Tit'l Oper der Zukunft ois Zweite Åbteilung in da Vuastöllung Heerschau auf dem Felde der Parodie aufg'füaht wua'n. De Erste Åbteilung woa des Stückl Posse der Gegenwart, de Dritte Åbteilung woa de Pantomime der Vergangenheit.

De Weana Easchtauffüahrung vom Wagner seina Opa Lohengrin woa'r aum 19. August 1858 in da k.k. Hofoper (daumois im Theater am Kärntnertor), in Nestroy sei Parodie im Carltheater is aum 31. März 1859 zum eascht'n Moi g'spüit wua'n. Da Nestroy söwa håt de Tit'lroi'n, da Karl Treumann de Elsa g'spüit; da Alois Grois ois Mark- und Gaugråf und de Therese Braunecker-Schäferschaug bei Therese Braunecker-Schäfer ois Gertrude woa'n eb'nfois dabei.

De Origenäuhaundschrift vom Nestroy mit'n Tit'l Lohengrin:Musikalisch-dramatische Parodie in vier Bieldern (sic!) is no vuahaund'n. Es haund'lt si um a suagföitiche Reinschrift, in dea wo nåchträglich Streichungan und Ändarungan vuag'numma wua'n san, sowoi vom Nestroy söwa, ois aa von fremda Haund. Des Manuskript wiad in da Handschriftensammlung der Wienbibliothek im Rathaus aufbewoaht.

 Zeidungskritik 
Des ziemli kuaze Stückl håt sowoi's Publekum ois wia'r aa de Kritik entteischt. De Rezepteaunan woa'n drum fåst olle net guat.Brukner/Rommel: Johann Nestroy, Sämtliche Werke. S. 403–407. (für das gesamte Kapitel Zeitgenössische Rezeptionen)

De Wiener Theaterzeitung vom Adolf Bäuerle håt aum 1. April 1859 g'schrieb'n:
 „Der ‚Lohengrin‘ hatte an der geistreich komponierten ‚Tannhäuser‘-Parodie eine gefährliche Vergangenheit. […] Eine Parodie kann der ‚Lohengrin‘ nicht genannt werden, weil er kein einziges Element der Parodie in sich aufgenommen hat. Der Gang der Handlung ist durchgängig der der Wagnerschen Oper. Es finden sich – was doch eigentlich der Fall sein sollte – weder die Motive noch die Handlung der Oper auf den Kopf gestellt.“
Im Wanderer vom gleich'n Tåg is de Publekumsreakteaun deitli beschrieb'n wua'n, de Schauspüla san dafüa recht g'lobt wua'n:
 „Man soll die Erwartungen nie zu hoch spannen. Ein bis auf den letzten Platz besetztes Haus erwartete gestern noch nie dagewesene Wunderdinge, von Akt zu Akt wurde es bescheidener und gestand sich am Schlusse, daß es ein wenig ‚aufgesessen‘ sei.“
Des Fremden-Blatt, eb'nfois vom 1. April, woa mit da Dekorateaun, mit de Kostüm' und mit da Bühnantechnik z'fried'n, håt owa eb'nfois nua wenich parodistische Spua'n im Text und in da Musi g'fund'n; Die Presse (vom gleich'n Datum), maant, de Origenäu-Musi vom Wagner warat eb'nso wenich lustich, ois wia de Opa da Zukunft; in da gleich'n Oat håt aa de Vorstadtzeitung g'schrieb'n.

In da Ostdeutschen Post vom 2. April is des Stückl aa net guat aufg'numma wua'n:
 „Die ‚Oper der Zukunft, Lohengrin‘ entbehrt, wie wir schon angedeutet, zumindest der parodistischen Färbung, sowohl was Musik als auch Text anbelangt. […] Ihnen [denan Doastöllan]  sowie dem Helden des Abends, Herrn Lehmann,Moritz Lehmann (* 1819 in Dresden) woa seit 1843 Theatadekoriara aum Carltheater, später maunchesmoi aum Treumann-Theater; ea is 1850 zum „k.k. Hoftheatermaler“ eanaunnt wua'n galten die Beifallsbezeugungen, die laut wurden, aber keineswegs dem Stücke.“

 Spätare Fåchkritik 
Da Helmut Ahrens håt g'maant, dass da Nestroy mit'n Lohengrin „wie mit einem Seziermesser“ de wichtichste G'foah von da Wagnerisch'n Kunst freig'legt hättat, nämlich in an „Schwulst und reinem Wortgeklingel“ zum vasink'n.Helmut Ahrens: Bis zum Lorbeer versteig ich mich nicht. S. 364.

Beim Otto Rommel wiad 1952 festg'stöit, dass von de späta'n kuaz'n Stückln vom Nestroy de zwaa Parodien Tannhäuser und Lohengrin z'weg'n de daumois aktuö'n Theman aum meist'n Aufsehg'n g'håbt hättat'n, owa da Lohengrin warat „ausgesprochen schwach“ ausg'foi'n.Otto Rommel: Die Alt-Wiener Volkskomödie. Ihre Geschichte vom barocken Welt-Theater bis zum Tode Nestroys. A. Schroll, Wien 1952; S, 972. Scho 1908 håt a g'maant, des Weak g'hörat „zu seinen [Nestroys] schwächsten Stücken“:
 „Diese ‚Oper der Zukunft in vier Bildern‘ ist nichts als eine dem Gang des Originals von Szene zu Szene folgende Trivialisierung des Operntextes“.Otto Rommel: Nestroys Werke, S. LXXXIII.

Da W. Edgar Yates is da Maanung, dass de zwaa Parodien Tannhäuser und Lohengrin, in dera Zeit entstaund'n warat'n, wo da Nestroy z'weg'n seina Direkteaunstätichkeit aum Carltheater beinåh' ka Zeit meah füa'r eigane Weak' g'håbt hättat und de Stückln ois Ausanaundasetzung vom Nestroy ois Sänga mit dera modeanan („Zukunfts“-)Musi zu sehg'n san. Olle zwaa warat'n owa weda'r in da Språch' no im Stüi, no in da Weaksidee auf an hoch'n Auspruch aug'sied'lt.W. Edgar Yates: Vom schaffenden zum editierten Nestroy. facultas.wuv/maudrich, 1994, ISBN 3-224-12007-X, S. 39.

 Literatua 
 Helmut Ahrens: Bis zum Lorbeer versteig ich mich nicht. Johann Nestroy, sein Leben. Societäts-Verlag, Frankfurt am Main 1982, ISBN 3-7973-0389-0.
 Fritz Brukner/Otto Rommel: Johann Nestroy, Sämtliche Werke. Historisch-kritische Gesamtausgabe, vierter Band, Verlag von Anton Schroll & Co., Wien 1925, S. 201–240, 399–408.
 Otto Rommel: Nestroys Werke. Auswahl in zwei Teilen, Goldene Klassiker-Bibliothek, Deutsches Verlagshaus Bong & Co., Berlin/ Leipzig/ Wien/ Stuttgart 1908.

  Beleg 

Kategorie:Johann Nestroy
Kategorie:Literarisches Werk
Kategorie:Drama
Kategorie:Literatur (19. Jahrhundert)
Kategorie:Alt-Wiener Volkstheater
Kategorie:Literatur (Deutsch)
Kategorie:Literatur (Österreich)
Kategorie:Artikel auf Wienerisch